
Parlamentul României

Camera Deputaţilor

Comisia pentru muncă şi protecţie socială
	Bucureşti,
	26 februarie 2019

	Nr.
	4c-9/84


AVIZ

asupra proiectului de Lege pentru completarea Ordonanţei Guvernului nr.20/1992 privind activitatea de metrologie
În conformitate cu prevederile art.95 din Regulamentul Camerei Deputaţilor, republicat, cu modificările şi completările ulterioare, Comisia pentru muncă şi protecţie socială a fost sesizată cu dezbaterea şi avizarea proiectului de Lege pentru completarea Ordonanţei Guvernului nr.20/1992 privind activitatea de metrologie , trimis cu adresa nr. PLx 32/2019 din 11 februarie 2019.
Potrivit prevederilor art.61 din Regulamentul Camerei Deputaţilor, republicat, membrii Comisiei au examinat proiectul de lege mai sus menţionat în şedinţa din 19 februarie 2019.
În cadrul dezbaterilor au fost prezentate amendamente care, supuse votului, au fost acceptate de membrii comisiei şi sunt redate în anexa care face parte integrantă din prezentul aviz.
În urma finalizării dezbaterilor, membrii comisiei au hotărât, cu unaniminate de voturi, avizarea favorabilă a proiectului de lege cu amendamente admise.

VICEPREŞEDINTE,



SECRETAR,


Silviu Vexler



Violeta Răduţ 

Întocmit,

Consilier parlamentar Decebal Stănescu

ANEXA

Amendamente admise 
	Nr. crt.
	Text iniţial

(OG nr.20/1992)
	Text propus de comisie

(autor amendament)
	Motivare

	1. 
	Art.52
(1) Finanţarea cheltuielilor aferente activităţii Biroului Român de Metrologie Legală, se asigură din venituri proprii.
	Alineatul (1) al articolului 52 se modifică şi va avea următorul cuprins:
(1) Finanţarea cheltuielilor aferente activităţii Biroului Român de Metrologie Legală se asigură integral din venituri proprii.

	Pentru conformitate cu prevederile Legii nr.500/2002 privind finanţele publice referitoare la bugetele instituţiilor publice finanţate integral din venituri proprii.

	2. 
	Art.52
(4) Excedentele anuale rezultate din execuţia bugetelor de venituri şi cheltuieli, se reportează în anul următor.


	Alineatul (4) al articolului 52 se elimină.
	Pentru  evitarea paralelismului legislativ.

	3. 
	Art.52
(5) În scopul eficientizării activităţii şi obţinerii performanţelor dorite, salarizarea stimulativă a personalului se realizează conform grilei de salarizare aprobată de Ministerul Economiei, în condiţiile prevăzute de actele normative în vigoare.
	Alineatul (5) al articolului 52 devine alin.(4), se modifică şi va avea următorul cuprins:
(4) Salarizarea personalului Biroului Român de Metrologie Legală se realizează conform dispoziţiilor legale privind personalul din autorităţi şi instituţii publice finanţate integral din venituri proprii.

	Pentru a asigura corelarea cu legislaţia în vigoare referitoare la salarizarea personalului plătit din fonduri publice.



